
DETECCION TA NA E 
PUNTA DI BO DEDE 


Bo salud ta importante! aasi 
Tuma un momento pa 
haci auto-examinacion. 
Deteccion trempan -—— 

por salba bida. 


A OCTOBER 
AN LUNA DI CONSCIENTISACION DI 


AN CANCER NA PECHO 


#closethecaregap 

Cuelyn Wever-Urves 


PROME MINISTER 


Danki na e maneho financiero estricto y 
responsabel di Gabinete Wever-Croes 


PA PROME BIAHA DEN HISTORIA, 
GOBIERNO DI ARUBA TA PRESENTA UN 


PRESUPUESTO CU 


El © Lo SU 

Dialuna anochi, durante un conferencia di prensa extraordinario 
di Gobierno di Aruba, Gobierno a informa comunidad di Aruba 
riba e resultado positivo di e maneho financiero estricto y 
responsabel, cu Gabinete Wever-Croes ta bin ta hibando. 


Prome Minister Evelyn Wever-Croes a reitera, e importancia cu 
e topico di maneho financiero tin, desde inicio di gobernacion, 
pa e gobierno di Gabinete Wever-Croes IlI. 


El a splica cu hopi biaha e discusionnan riba e topico aki 
ta entorno cu e discucionnan cu Hulanda, si mester ta mas 
estricto, of si mester baha gasto, of aumenta entrada etc. 


Prome Minister y demas minister cu hopi orguyo a comparti 
cu pueblo e bon noticia, cu pa prome biaha den historia di 


pais Aruba, Gobierno ta entrega un presupuesto supletorio pa 
2023, cu entrada adicional di 25 miyon florin. 

Prome Minister a expresa cu e ta sumamente orguyoso di su 
Gabinete pa cu e logro aki, mirando cu den pasado, durante 
gobernacionnan anterior, presupuestonan supletorio tabata 
yega Parlamento, pa pidi aprobacion riba placa cu a wordo 
gasta caba, na fin di aña, casi na momento di tira pagara, y e 
supletorionan aki semper tabata tin deficit adicional, chikito y 
tin biaha hopi grandi, di miyones di florin extra. 


Desde cu Gabinete Wever-Croes a drenta gobernacion, 
semper a percura pa e presupuestonan supletorio ta budget 
neutral, y danki na e bon trabou, y disciplina di cada minister, 
awe por mira resultadonan positivo. 


Cu e 25 miyon florin adicional, Gobierno por inverti den 
proyectonan importante pa pais Aruba. Durante e conferencia 
di prensa, cada minister tabata tin e oportunidad pa splica na 
kico e fondo adicional aki, lo bay wordo aplica. "Mi kier gradici 
cada minister di e Gabinete aki, pasobra ta danki na e vision y 
determinacion, y na e disciplina di cada un di nan, awe nos a 
logra esaki. 


Un danki special tambe na Minister di Finansa Xiomara 
Maduro, cu semper a traha duro, pa bienestar financiero di pais 
Aruba. Esaki sigur ta un momento di hopi orguyo y felicidad, 
di por comparti cu pueblo e bon noticia aki, y pa sa cu tur nos 
esfuerso y trabou incansabel, awe a duna su fruto", Prome 
Minister a expresa. me 

Prome Minister Evelyn Wever-Croes 


Cu extra fondo di Presupuesto supletorio 2023 


MINISTERIO DI ASUNTONAN GENERAL 


LO INVERTI DEN DIFERENTE PROYECTO 


Dialuna anochi, durante e conferencia di prensa extraordinario 
di Gobierno di Aruba, Gobierno a comparti e bon noticia cu pa 
prome biaha den historia di pais Aruba, gobierno ta entrega 
un presupuesto supletorio pa 2023, cu entrada adicional di 
25 miyon florin. Debi na e maneho responsabel y estricto di 
Gabinete Wever-Croes, esaki tawata ta un aña remarcabel cu 
a conduci na extra entrada, extra fondo pa inverti den extra 
proyectonan e aña aki ainda. 


Na e ocasion, tur Minsiter di Gabinete Wever-Croes tawata 
presente y cada un a haya e oportunidad pa splica con nan 
lo aloca e fondo extra den nan ministerio. Prome Minister 
Evelyn Wever-Croes a elabora tambe riba e nota di cambio 
aki (najaarsnota) y e cambionan pa su ministerio. 


OMBUDSMAN 

E proceso pa busca un ombudsman, Defensor di pueblo, 
ta andando y ta bou di encargo di un comision totalmente 
independiente. E ronda di solicitud a cera caba. Ministerio di 
Asuntonan General ta cubri gastonan relaciona cu Ombudsman 
te ora cu e oficina di Ombudsman ta completamente riba su 
mes. 


LANDSPAKKET 

Tin diferente tarea di reforma cu ta tumando luga den cuadro di 
Landspakket. Departamentonan di tur ministerionan hunto ta 
trahando riba 84 proyecto cada kwartal cu ta wordo coordina 
pa Ministerio di Asuntonan General. 


INVERSIONNAN 

Cu e 25.1 miyon adicional di Presupuesto Supletorio 2023, 
Ministerio di Asuntonan General tambe lo logra realisa algun 
proyecto. 


e Reemplaso di computer na Departamento di Recurso 
Humano cu lo yuda pa e funcionamento mas agil di e 
departamento. 


e Parlamento. E parti patras di e edificio di Parlamento lo 
wordo remodela completamente. Ta trata aki di oficinanan di 
Parlamento. Asina tambe Gobierno ta fortifica mas aun nos 
democracia di nos pais permitiendo tambe pa Parlamento 
traha den un edificio mas adecua. 


e Wilhelmina Brug cu actualmente ta den hopi mal estado, lo 
wordo drecha y remodela. 


e Juliana Brug cu tambe ta den estado precario, lo wordo 
drecha y remodela. 


e Kadaster y DTI tambe lo haya atencion debido. 
e Lo asfalta camindanan cu tin mas prioridad y ta den mas 


mal estado, cu ta wordo frecuenta pa mas tanto hende y cu, 
segun e criterianan, ta den estado di peliger. 


Prome Minister a expresa di ta sumamente orguyoso, no 
solamente di coleganan minister, sino especialmente tambe di 
nos profesionalnan. “Mi ta kere den Aruba, mi ta kere den nos 
hendenan. Y nos profesionalnan a demostra cu e maneho cu 
nos ta hibando riba nan conseho, ta e maneho indica pa nos 
hiba nos pais padilanti. Ainda nos no ta unda cu nos mester ta, 
ainda nos tin trabounan pa haci. Pero nos lo logra. 


E indicadornan macro economico di nos pais ta mustrando 
positivo. Awo loke cu nos kier ta pa tur e progreso y bienestar 
cu nos ta mira riba papel, traduci su mes den progreso y 
bienestar den cada hogar, pa cada ciudadano di nos pais 
berdaderamente sinti cu nos pais ta bay bon danki na esfuerso, 
sodo y labor di cada ciudadano. Pa cada un sinti esaki den nan 
hogar hunto cu nan famia. 


Gobierno ta preocupa cu costo di biba, cu desaroyonan mundial 
cu tin impacto riba nos. Positivo ta cu inflacion ta bahando y cu 
inflacion na Aruba ta mas abou cu e ta mundialmente. Gobierno 
ta percura pa e poder di compra di cada famia por fortifica su 
mes. Den bida nos ta encontra retonan y situacionnan dificil y 
hasta negativo. 


Den momentonan asina, den union y positivismo, nos mester 
concentra riba cosnan positivo. Asina nos por mira oportunidad 
y solucion hasta pa e retonan di mas grandi. E amor cu cada 
un di nos tin pa nos pais, ta duna nos forsa pa nos continua”, 
Prome Minister a enfatisa. MN 

Ursel Arends 


MINISTER 


ES Minister Arends ta uza 
Excedente den Presupuesto pa 

Dialuna anochi den un rueda di prensa extraordinario a comparti e 
noticia cu den Aruba su di dos presupuesto supletorio di aña 2023 tin un 


surplus di 25 miyon florin. Algo cu ta pasa pa prome biaha den historia di 
nos isla. 


E bon noticia aki ta surgi despues di un largo esfuerso unda cu a 
hiba un maneho estricto y responsabel. 


E excedente aki lo wordo uza pa sigui cu proyectonan 
importante, pues e presupuesto aloca pa Ministerio di 
Transporte, Integridad, Naturalesa y Asuntonan di Adulto 
Mayor ta un suma di 7.3 miyon florin. 


Minister Arends ta enfatisa cu e fondonan aki lo wordo 
inverti den capital humano, subrayando e necesidad 
di duna nos grandinan e cuido digno cu nan merece. 


3.3 miyon florin lo wordo uza pa paga e trahadornan 
di SABA directamente pa asina sigura cu e placa 
no wordo utilisa pa otro cosnan prome cu yega 
na nan. 


3.9 miyon lo bai na e mehoracion di cuido pa 
nos Adultonan Mayor. Lo habri un di dos 
Cas Marie cu dag-opvang pa adulto mayor 
cu dementie/alzheimer. 


Minister Arends tambe ta consciente cu tin 
un debe na trahadornan di Serlimar y Arubus 
cu mester wordo paga. Esaki lo wordo atendi 
cune manera cu e fondonan bira disponibel pa asina 
mantene e operacionnan di e companianan aki saludabel. 


Minister Arends ta gradici su coleganan minister y tur cu a 
yuda pa logra e meta sumamente positivo aki. 


Cu vision, dedicacion y un gran amor pa nos pais, nos ta 
hiba Aruba pa dilanti. 

Popea Older 


MINISTER 


Dialuna anochi Minister di Salud Publico sr. Dangui Oduber a 
asisti na e lanzamento di e E-learning platform pa cuido. Durante 


LANZAMENTO DI PRELUM SU e anochi aki HAVA conhuntamente cu Prelum den cooperacion 
PLATAFORMA DIGITAL PA cu AZV y Ministerio di Salud Publico a lansa e plataforma di 


e-learning. E meta di e plataforma aki ta pa ofrece diferente 
CU Ì DO DI “modules” den cual expertisio y conocemento lo wordo ofreci 
na profesionalnan di cuido (beroepsbeoefenaren) na un manera 
à digital. E prome grupo di dunadonan di cuido cu lo cuminsa hasi 
p RI M ERA de uso di e Plataforma aki ta e dunadonan di cuido di primera liña na 
>e LR Aruba (dokternan di cas). Den futuro lo expande pa otro grupo di 

AO profesionalnan di cuido. 


Minister Oduber ta continua cu e desaroyo y colaboracion cu 
partnernan pa asina introduci “module” di cuido pan nos dokternan 
di cas ta yuda e dokternan di cas y den futuro otro profesionalnan 
den cuido pa mantene nan conocemento “up to date” y alavez 
cumpli cu e rekisitonan di instituto di calidad y asina mantene nan 
e registracion den AruBIG. Y asina sigui ofrece un cuido di calidad 
na nos hendenan. 


Ministerio ta mantene su vision pa reforsa cuido di primera liña 
na Aruba conforme e *zorgakkoord”. Ofreciendo accesibilidad 
na e plataforma digital aki ta crucial pa mantene e educacion di 
salubridad alcansabel, efectivo, accesibel y pagabel na Aruba. 


Minister sr. Dangui Oduber ta gradici tur e partnernan cu a hasi 
e proyecto aki possibel: AZV, HAVA y Instituto di Calidad pa nan 
esfuerso y dedicacion na e proyecto di Prelum. 


Hunto nos a duna hasi un paso importante den direccion pa un 
miho cuido di salud pa nos hendenan na Aruba. 


A HACI UN SOFT OPENING PA CU 


LOKET 
PLAN DI MAYOR 


Dialuna merdia, Minister di Husticia y Asuntonan Social sr. 
Rocco Tjon tawata presente na Centro pa Hoben y Famia, 
caminda a tuma luga un momento hopi importante den cuadro 
di eleva e bienestar di nos muchanan. A haci e soft opening di 
e loket di plan di mayor, cual ta bay bira un centro di experticio 
pa loke ta brinda guia na famianan y pues muchanan cu ta 
pasa den casonan di divorcio compleho, pa asina yega na un 
plan di mayor pa haci e proceso aki pa e muchanan menos 
tenso. 


Plan di Mayor a nace, pa motibo cu scientificamente a wordo 
prueba cu si tin conflicto durante un divorcio esaki por tin 
consecuencia negativo riba e bienestar di e muchanan y pa 
e motibo ey, ta asina importante cu nos a tuma e paso aki. 
Gobierno di Aruba, y sigur Ministerio di Husticia y Asuntonan 
social tin e proyecto aki como un di nos prioridadnan, y pa e 

motibo ey tin hopi pasonan concreto cu a wordo tuma riba nivel 
di legislacion, maneho y desaroyo profesional, pa mehora e 
bienestar di nos muchanan y percura pa mas siguridad pa nan. 


Asina nos por wak bek entre otro riba e introduccion di e 
campaña nacional pa crea conscientisacion contra abuso di 
mucha “Mi Mesun Heroe”, introduccion di diferente metodonan 
di trabou manera “Signs of Safety” y “Codigo di Proteccion” 
den e diferente sectornan, pa asina mehora e procesonan di 
trabou den casonan specifico pero tambe pa nos por señala 
casonan di abuso mas trempan cu ta posibel. Banda di esaki, 
nos a reglamenta a traves di ley, e operacionnan y e rekistonan 
pa loke ta nos centronan di cuido, cual tambe tawata un paso 
grandi. 


E introduccion di e Familiy Justice Center tambe tawata un 
paso sumamente importante no solamente pa con ta atende 
cu casonan di abuso, pero pa motibo di e atencion cu ta wordo 
brinda na victimanan, pues no ta lubida nan den ful e proceso. 


E meta principal di e loket plan di mayor ta pa percura 
cu e necesidadnan di e mucha ta keda centraal, restaura 
comunicacion na bienestar di e muchanan y duna e muchanan 
mas oido durante ful e proceso aki. Ta importante pa menciona 

Continuacion SOFT OPENING 


LOKET PLAN DI MAYOR...... 


tambe cu prome cu nos a yega na e momento bunita aki a 
percura pa brinda diferente oportunidad na nos profesionalnan 
pa asisti diferente training, curso y opleiding. 


Asina nos ta wak bek na e opleiding di Familie Mediation na 
cual 13 profesional a participa. Pero tambe tin investigacion 
scientifico andando den colaboracion cu Universidad di Utrecht 
riba e tematica aki. 


=p Gobierno di Aruk ) ýl 


Ta trata pues di un proyecto cu a cuminsa na 2018 bou 
Gabinete Wever Croes-l, caminda sr. Bikker na 2019 a institui 
un comicion, di cual a continua cu esaki, y awe ta keda 
finalisa. Por ultimo, e mandatario a manda palabra di pabien 
y gradicimento na henter e ekipo, instancia y persona cu a 
forma parti di e proceso y cu a haci e momento aki posibel, y 
un danki special tambe na Michella Steenvoorde-Lacle kende 
ta e motor tras di e proyecto aki. MN 

Cres 


MINISTER 


E alumnonan di voorexamenklas y | 
examenklas ta invita pa un 


ENE A À | 
Diaranson 25 di october na 


The Movies na Gloria 
E atardi informativo ta cuminsa pa 6:30 p.m. | 

En conexion cu e proyecto di Studentenkamer, Minister Endy 
Croes ta bishitando diferente scol secundario na Aruba pa 
invita e alumnonan di voorexamenklas y examenklas pa un 
atardi di informacion. 


Diamars mainta, Mandatario di Enseñansa a bishita Mon Plaisir 
College Havo & Vwo na Dakota. Mandatario di Enseñansa 
y Deporte tabatin e oportunidad pa combersa un rato cu e 
studianten alabes a invita e studiantenan di examenklas cu 
ta desea pa continua cu nan estudio na Hulanda pa un atardi 
dedica na nan. 


E sesion informativo aki ta tuma luga diaranson awo, 25 di 
october 2023 na The Movies na Gloria. Esaki ta di dos (2) aña 
consecutivo cu ta organisa e proyecto aki. Durante e sesion 
informativo lo tin diferente profesional cu lo brinda informacion 
di, entre otro, alohamento (huisvesting) na Hulanda. 


Arubahuis y Departamento di Enseñansa di Aruba lo ta presente 
pa contesta pregunta relaciona cu estudio na Hulanda. Ademas, 
lo tin un presentacion di Sra. Paloma Osorio di Fundacion Plan 
di Bida pa educa e alumnonan tocante maneho di presupuesto 


y Realign Caching, Consultancy & Services di Sra. Liseanne 
Sambo -— Gomez cu lo trata e topiconan: escogencia di estudio 
y con pa yena e formularionan. 


Minister Endy Croes a indica cu e meta di e sesion informativo 
aki, ta pa yuda y motiva e alumnonan inscribi pa camber na 
tempo, mirando cu si bo no tin un vivienda na Hulanda, e 
studiante no por haya un BSN nummer y consecuentemente 
no por habri un cuenta na banco y/of no por inscribi pa scol. 


Minister Endy Croes a indica cu esaki ta un problema grandi 
pa e studiantenan cu ta continua cu nan estudio na Hulanda. 
Minister Endy Croes kier evita pa e studiantenan pasa den e 
proceso aki y cu esaki perhudica nan estudio na Hulanda. 


Pa conclui, Minister Endy Croes ta gradici Sra. Richelle Noél, 
docente- y alumnonan pa e caluroso recepcion. Minister Endy 
Croes ta invita e alumnonan mas un (1) mayor diaranson awo, 
25 di october pa un atardi di informacion. 


EE 24 October 2023 


Minister Endy Croes: 
Ta felicita y reconoce 


DON FLIP 
LIAJ EN E LL 

¡Cua cumpli 50 aña di existencia 
| den e mundo di drag race 


Diadomingo ultimo, Minister di Enseñansa y Deporte Endy 
Croes hunto cu colega Minister Geoffrey Wever, famia, amigo y 
demas invitadonan a atende un grandioso expo pa conmemora 
50 Aña di existencia di Don Flip Racing na Archivo Nacional di 
Aruba. 


Durante e celebracion aki, Ministas Endy e Croes a entrega un 
reconocemento pa nan 50 aña di aniversario. Don Flip Racing 
ta existi desde aña 1973 y ta participa activamente den e 
deporte di drag racing tanto na Aruba como na Curaçao. 


E team di Don Flip Racing a cosecha hopi exito den transcurso 
di e añanan y a desaroya enormemente. Durante e tremendo 
exposicion aki, nan a presenta diferente auto di drag, uniform 
cu a nan a uza durante e añanan y e trofeonan di diferente 
victoria. 


Ademas di esaki, por a aprecia e trayectoria di e team pa medio 
di potret, video y articulonan di drag. 


Minister Endy Croes ta felicita Sr. Joy Werleman y ful e team di 
Don Flip Racing cu nan 50 aña di existencia. 


Welcome, 

DETECCION TA NA E 
PUNTA DI BO DEDE 

personal di forsa y speransa den e 
prevencion di e malesa canser. 


E ta un demostracion poderoso di 
amor propio, un recordatorio cu bo ta 
tene e yabi pa deteccion tempran y un 
futuro mas saludabel. 


Cada control ta un testigo di bo 
curashi y un fuente di inspiracion pa 
otro. 


Brasa e momento aki como un 
declaracion di bo forsa interno y 
determinacion, sabiendo cu bo nunca 
ta so den e proceso aki. Corda 
semper, deteccion ta na e punta di bo 
dede. 


2023 AÑA DI UNION Y POSITIVISMO! 


